La plaça interior dels Grups de Montserrat ocupa un lloc central en la vida del barri. Aquest ús intensiu té conseqüències i fa necessari actuar per mantenir l'espai en bones condicions. Per aquest motiu, l'Ajuntament de Terrassa està duent a terme una actuació de reparació de les grades i de replantació dels elements de l'enjardinament d'aquesta zona. Es tracta d'una intervenció que s'emmarca dins el programa Terrassa Barris en Marxa, de millora de l'espai públic.